ፖሊስ ንምንታይ ዝበፅሖ መረዳእታ ዘይነግረና ዝብል ኣይተ ኣካሉ ጌታሁን ድማ፡ እቲ ስድራ ይፍጠር ብዘሎ ምጉታት ከምዝሓረቐ ንቢቢሲ ሓቢሩ። "ስመኘው ካብ ዝቅተል፡ 15 መዓልቲ ኮይንዎ ኣሎ፡ ኩነታት ቀታሊ ኢንጂነር ስመኘው ግና ክሳብ ሕዚ ኣይተፈለጠን። ፖሊስ በቲ እንደልዮ ቅልጣፈ ኣይከደልናን ዘሎ። እንትንረኽቦም ንሰርሕ ኣለና እዮም ዝብሉና። ግና ክንድቲ ዘሕጉስ ነገር ኣይኮነን። ግልፂ ዝኾነ ሓበሬታ ኣይሃቡናን። ስለኣማውትኡ ካብ ሆስፒታል ብዛዕባ ዝተውሃቦም መረዳእታ እውን ዝነገሩና ነገር የለን " ይብል። ነዚ ዝተፈጠረ ሃንደበታዊ ሓዘን ስዒቡ፡ በዓልቲ ቤት ኢንጂነር ስመኘው በቀለ፡ ካብ ወፃኢ ሃገር ንምንታይ ዘይመፀት ዝብል ሕቶ እውን ይለዓልን ዝተፈላለዩ ግምታት እውን ይወሃብን ኣሎ። እቶም ስድራ ግና ነዚ እንትምልሱ፡ ወይዘሮ መንበረ መኮነን፡ "ሰብ ዝደለዮ ከውርይ ይኽእል እዩ። ከምዘፋትሑ ተፋቲሖም ይብሉ። ንሕና ግን ኣይንፈልጥን። ኣነ ክሳብ ዝፈልጦ፡ ሰብኣይን ሰበይትን ብፍቕሪ ይነብሩ ከምዝነበሩ እዮም። ይደዋወሉ፣ ይራኸቡ እዮም ነይሮም። ንሳ እውን ኣቦኦም ኣሎ ብምባል፡ ደቂ ገዲፋ እያ ዓዲ ሰብ ከይዳ። ከምትምለስ ሓሲባ እያ ከይዳ። እቲ ሓቂ ዝፈልጥ በዓል ጉዳይ ጥራሕ እዩ። ንሕና ዝተጎዳእናዮ ከይኣክል፣ ገዛና ባዶ ዝኾነ ከይኣክል፡ እንደገና ሰብ ዘውርዮ ዘሎ ነገር በፅቢፁና እዩ ዘሎ" ብምባል ነቲ ብዝተፈላለዩ ሸነኻት ዝወሃብ ግምት ይኹንና። መግለጺ ስእሊ, መንግስቲ ወግዓዊ ስነ-ስርዓት ቀብሪ ብምግባር ኣፈንይዎ ኣካሉ ጌታሁን እውን በዓልቲ ቤት ኢንጂነር ስመኘው እሙን ጌታሁን፡ ኣብ ስነ-ስርዓት ቀብሪን ድሕሪኡን ናብ ኢትዮጵያ ዘይመፀትሉ ምኽንያት እንትገልፅ፡ "ሓደ ሓደ ክተስተካኽሎም ዝግባኡ ነገራት ኣለዉ። ናብ ናይ ካልእ ሰብ ሃገር እንትትኸድ ብዙሕ ነገር ኣሎ። ትምህርታን ዘለውዋ ካልኦት ነገራትን ክተስትኻኽል ስለዝግባእ፡ ንሕና እውን ነቶም ቆልዑት ኣብዚ ክንኣልዮም ኢና ስለዝበልና እያ ዘይመፅአት። እምበር ንሳ እማ ዘሎ ኩሉ ጠናጢና ክትመፅእ ኢላ ነይራ እያ። ምምፃኣ ድማ ኣይተርፍን" ኢሉና። እቲ ብዕለት 26 ሓምለ ኣብ ኣዲስ ኣበባ ኣብ ማእከል መስቀል ኣደባባይ ዝተፈጸመ ሞት ኢንጂነር ስመኘው በቀለ ንብዙሓት ዘሕዘንን ዘቖጥዐን ኣጋጣሚ ኮይኑ ሓሊፉ። ንሱ ኣብ መኪናኡ ብጥይት ተቐቲሉ ከም ዝተረኽበን ምስኡ ሓንቲ ሽጉጥ ከም ዝተረኽበትን ፓሊስ ኣብቲ እዋን ገሊጹ ነይሩ። ኢንጅነር ስመኘዉ በቀለ ንዝሓለፉ 8 ዓመታት ኣካያዲ ስራሕ ዓብዪ ግድብ ሕዳሰ ኢትዮጵያ ኮይኑ እናሰርሐ ምንባሩ ይፍለጥ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
